Mark Zinde ly aan skisofrenie hoor hof | Maroela Media
Mark Zinde ly aan skisofrenie hoor hof
Mark Warona Zinde (23), wat verdink word van die moord op sy ma, Hope Zinde (50), ly aan skisofrenie, het die Brits-streekshof Woensdag gehoor.
Adv. Francois Joubert, Zinde se regsverteenwoordiger, het gesê hulle betwis die uitslag van die ondersoek wat by Weskoppies-psigiatriese hospitaal gedoen is oor sy geestestoestand. Volgens die ondersoek is Zinde geskik om verhoor te word.
Volgens Joubert het die verdediging hul eie psigiater aangestel en hy het bevind Zinde ly aan skisofrenie. Die psigiater het ook voorgestel dat 'n breinskadering gedoen word. Joubert het versoek dat Zinde weer in Weskoppies opgeneem word en vir 'n breinskandering verwys word.
Hy word daarvan beskuldig dat hy sy ma by hul huis in die Pecanwood-landgoed by Hartbeespoortdam in Noordwes vermoor het. Hope se liggaam is op 11 Junie in die kattebak van haar motor gevind. Sy is vermoedelik reeds dae tevore vermoor. Sy was 'n voormalige raadslid van die SAUK en sedert 1991 'n joernalis by die openbare uitsaaier.
Zinde is vroeër op borgtog van R10 000 vrygelaat. Sy borgtog is egter teruggetrek nadat hy in November weer in hegtenis geneem is nadat hy glo sy pa, dr. Lebohang Mohale Manoto, aangeval het.
Hy het sy pa na bewering op 6 November met 'n glas in die gesig geslaan terwyl Manoto 'n koerant by sy huis in Walkerville, suid van Johannesburg, gelees het. Hy het kort daarna in die Vereeniging-landdroshof verskyn op aanklag van aanranding.
Hartbeespoort Hope Zinde
Staatsaanklaers in hof aangeval
Vroue weer in hof oor fetusse in yskas
mallietjies was ook in die ou dae gehang…
Lyk my sy regsverteenwoordiger will graag he nog mense moet vermoor word.
Breinskanderings kos baie geld, hy is geskik verklaar om verhoor te word, hoop hulle gaan self die bedorwe brokkie se rekening vereffen.